KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2026. január  28-i  ülésére)

TÁRGY: 
A 66/2023. sz. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

A Képviselő-testület a 66/2023. számú határozatával egyetértett, a Luther Márton tér turisztikai célú rekonstrukcióját célzó 300.000.000,-Ft összköltségű projekt megvalósításával és döntött a megvalósítás 100 %-os pénzügyi fedezetének biztosítására – a TOP_PLUSZ-1.1.3-21 kódszámú „Helyi és térségi turizmusfejlesztés” című felhívásra - támogatási kérelem benyújtásáról.

A TOP_PLUSZ-1.1.3-21-BK1-2023-00024 azonosítószámú támogatási kérelmet az Önkormányzat 2023. június 15. napján benyújtotta. A Magyar Államkincstár Bács-Kiskun Vármegyei Igazgatóságának (továbbiakban: Közreműködő Szervezet) IKT-2023-603-I1-00000634/0000012 iktatószámú értesítése alapján a kérelem szakmailag megfelelt a támogathatósághoz szükséges minimális követelményeknek, azonban forráshiány miatt nem részesülhetett támogatásban, tartaléklistára került.  

A támogatási kérelem a Közreműködő Szervezet 2024. október 31. napján kelt értesítése alapján tartaléklistáról került támogatásra.
A támogatási kérelem benyújtásától a projekt megkezdéséig eltelt több, mint két év alatt a piaci árak változtak, az árváltozás a projekt terhére történő érvényesítésére nincs lehetőség.

A Támogatási Szerződés 2025. január 9. napi hatálybalépését követően megkezdtük a projekt megvalósítását. A „TOP-PLUSZ-1.1.3-21-BK1-2023-00024 kódszámú projekthez kapcsolódó tervezői feladatok elvégzésére árajánlat kérés” tárgyú beszerzési eljárás keretében a legalacsonyabb összegű árajánlat bruttó 6.446.000,-Ft-tal meghaladja a projektben rendelkezésre álló fedezetet. A projekt sikeres megvalósítása érdekében a tervezői feladatok ellátására 6.446.000,-Ft összegű önerőt szükséges biztosítani.
A fentiek alapján javaslom, hogy a Képviselő-testület a TOP-PLUSZ-1.1.3-21-BK1-2023-00024   azonosítószámú projekthez saját forrás biztosítására a határozat-tervezetben foglaltak szerint döntsön és módosítsa a 66/2023. számú határozatát.

Kiskőrös, 2026. január 20.

                Domonyi László sk.


               polgármester
HATÁROZAT-tervezet
A Képviselő-testület
1. a „Pályázat benyújtása a TOP_PLUSZ-1.1.3-21 kódszámú „Helyi és térségi turizmusfejlesztés” című pályázati felhívásra tárgyú, 66/2023. számú határozatát az alábbiak szerint módosítsa:

a) 4. pont helyébe az alábbi rendelkezés lép:
„a projekt sikeres megvalósítása érdekében Kiskőrös Város Önkormányzatának 2026. évi költségvetése terhére 6.446.000,-Ft önerőt biztosít.” 
b) A 66/2023. számú határozat 4. pontja az 5. pont helyébe lép
c) A 66/2023. számú határozat 5. pontja a 6. pontra változik.
2. felkéri a polgármestert, hogy a város 2026. évi költségvetési rendeletét a fentiek figyelembevételével terjessze elő.
Felelős: 
polgármester

